《重过红鹤庵题壁》
清代·欧阳辂

映水苔扉百尺悬，云峦烟树远钩联。惊心桑下曾三宿，弹指天南又几年。

山色青怜春雨后，江声寒落酒樽前。他时重问枫门路，可许经台续旧缘。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。